D'Esnī raga mitraine
D'Esnī raga mitraine (angļu: Pointe d'Esny Wetland) ir mangrovju audze 22 ha platībā Maurīcijas salas dienvidaustrumos. 2011. gadā tā iekļauta Rāmsaras vietu sarakstā. Mangrovju mežā aug sarkano mangrovju dzimtā ietilpstošie augi Rhizophora mucronata un retāk sastopamā kailsakņu bruguiera (Bruguiera gymnorhiza). Vieta ir dzīves vide vairākiem aizsargājamiem augiem, kā arī tauriņiem Phalanta phalantha un Eurema floricola.